 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 27. decembrī Nr. 753**

(protokols Nr. 26, 16. p.)

**Par speciālistam izīrējamo dzīvojamo telpu – dzīvokļa īpašumu adresē Saules iela 41A-12, Madona, Madonas novads**

Madonas novada pašvaldība 2024. gada 16. decembrī ir saņēmusi [..] iesniegumu (reģ. Nr. 2.1.3.7/24/1613) ar lūgumu piešķirt dzīvojamo platību adresē Saules iela 41A-12, Madona, Madonas novads, kā speciālistam izīrējamo dzīvojamo telpu, jo ar 01.01.2025. sāk strādāt Madonas novada pašvaldības SIA ’’Madonas slimnīca’’ par audiologopēdu.

[..].

Ar 20.12.2024. Madonas novada pašvaldības Dzīvokļu jautājumu komisijas lēmumu Nr. 339 (protokols Nr. 16; 1. p.) [..] ir atzīta par tiesīgu saņemt pašvaldības palīdzību kvalificēta speciālista nodrošināšanai ar dzīvojamo telpu.

Madonas novada pašvaldības 2022. gada 28. jūlija saistošo noteikumu Nr. 26 ’’Par dzīvojamo telpu izīrēšanu kvalificētam speciālistam Madonas novadā’’ (turpmāk – Saistošie noteikumi) 11. punktā paredzēts, ja Speciālists atzīts par tiesīgu saņemt Palīdzību un Pašvaldības rīcībā ir brīva Dzīvojamā telpa, Dome pieņem [3. punktā](https://likumi.lv/ta/id/336322#p3) minēto lēmumu. Saistošo noteikumu 3. punktā noteikts, ka lēmumu par dzīvojamās telpas īres līguma slēgšanu ar speciālistu pieņem Madonas novada pašvaldības dome.

Pamatojoties uz likuma “Par palīdzību dzīvokļa jautājumu risināšanā” 21.2 panta pirmo daļu, Madonas novada pašvaldības 2022. gada 28. jūlija saistošo noteikumu Nr. 26 ’’Par dzīvojamo telpu izīrēšanu kvalificētam speciālistam Madonas novadā’’ 3., 11. punktu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Izīrēt Madonas novada pašvaldības dzīvojamo telpu – dzīvokļa īpašumu ar adresi Saules iela 41A-12, Madona, Madonas novads, Madonas novada pašvaldības SIA ’’Madonas slimnīca’’ audiologopēdam [..].
2. Uzdot Nekustamā īpašuma pārvaldības un teritoriālās plānošanas nodaļas Nekustamā īpašuma darījumu speciālistam mēneša laikā no lēmuma pieņemšanas dienas noslēgt īres līgumu ar [..] par speciālistam izīrējamo dzīvojamo telpu ar adresi Saules iela 41A-12, Madona, Madonas novads, uz laiku trīs gadi.

Domes priekšsēdētājs A. Lungevičs

*Mārka 64860074*